সি চিন পিং এর ঢাকা সফরকে কেন্দ্র করে আঞ্চলিক মিত্রসহ সবার নজর এখন বাংলাদেশে। সন্দেহ নেই যারা আমাদেরকে স্রেফ নিজেদের স্বার্থে আলিঙ্গনাবদ্ধ করে রাখতে চায় ঈর্ষাকাতর তাদের মধ্যে একধরণের মাথাব্যাথার কারণ হতেই পারে এই সফর। তবে খেয়াল রাখা চাই, আমরা এই সুযোগে কারো আধিপত্য বিস্তারের চুক্তিতে যেন স্বাক্ষর করে না বসি। আমরা চাই বাংলাদেশের উন্নয়নের নিখাদ সঙ্গি হোক চীন। চাই ৮৮৪ কোটি ডলারের বাণিজ্য ঘাটতি দূরীভূত হোক। ঋণ সুবিধাসহ স্বাক্ষরিত চুক্তি ও সমঝোতা স্মারকগুলো যথার্থভাবে বাস্তবায়নের মাধ্যমে আমাদের উন্নয়নের সারথি হোক চীন।